Diari Oficial de la Generalitat Valenciana


Sumari del DOGV 4143, del 07-12-2001 (2001/11433)

ORDRE de 4 de desembre de 2001, de la Conselleria d'Economia, Hisenda i Ocupació, de modificació de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/12/04/(3)/dof/vci/html**

### Dades del document

Número de DOGV
:   4143

Data del DOGV
:   07-12-2001

Secció del DOGV
:   I. DISPOSICIONS GENERALS

Número del document
:   2001/11736


Data del document
:   04-12-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * economia social
    * suport econòmic
    * legislació
    * universitat
    * cooperativa

ORDRE de 4 de desembre de 2001, de la Conselleria d'Economia, Hisenda i Ocupació, de modificació de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social. [2001/X11800]
  
L'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener), modificada per l'Ordre de 17 d'abril de 2001, de la mateixa Conselleria (DOGV núm. 3.987, de 26 d'abril), va establir les bases reguladores i el procediment general per a la concessió d'ajudes destinades al foment de l'economia social.
  
Com a conseqüència de l'Ordre del Ministeri de Treball i Afers Socials de 4 de setembre de 2000, de distribució per a l'exercici 2000 dels crèdits del capítol VII, del programa pressupostari 322C «Desenvolupament de l'Economia Social», i de modificació de determinats articles de l'Ordre de 29 de desembre de 1998, que estableix les bases reguladores per a la concessió d'ajudes a càrrec del citat programa, és necessari modificar l'Ordre de 29 de desembre de 2000, de la Conselleria d'Economia, Hisenda i Ocupació, amb la finalitat d'adaptar-la a les noves bases dictades pel Ministeri. Aquesta modificació suposa la supressió de l'ajuda regulada en el capítol IV, títol II, per a la creació de cooperatives i societats laborals integrades per joves menors de 30 anys, així com la regulació d'una nova ajuda adaptada a les citades bases.
  
La incorporació d'aquestes ajudes al Programa Operatiu del FEDER «Millora de la Competitivitat i Desenvolupament del Teixit Productiu» del període 2000-2006, implica l'observança del reglament regulador de l'elegibilitat de les despeses.
  
També cal considerar que la notificació davant de la Comissió Europea del nostre règim propi d'ajudes de «ocupació lligada a la inversió» ha obligat a modificar determinats articles per a adaptar-los als requisits establits en les normes europees, en particular, les directrius sobre ajudes estatals de finalitat regional.
  
En virtut d'això, i en ús de les facultats conferides per la Llei 5/1983, de 30 de desembre, de Govern Valencià,
  
ORDENE
  
Article 1
  
Se suprimeix de l'article 1.3 de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, el següent text:
  
«[...] excepte en aquells casos excepcionals en què les citades actuacions es consideren convenients per la positiva repercussió a la Comunitat Valenciana».
  
Article 2
  
L'article 2, lletra A), apartat c), de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat:
  
«c) Inversions en actius fixos realitzades per cooperatives de treball associat i societats laborals».
  
Article 3
  
L'article 2, lletra A), apartat d), punt 3, de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat:
  
«3. Garantia»
  
Article 4
  
L'article 4, apartat 3, de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat:
  
«El termini de presentació de sol·licituds serà, per als expedients d'integració laboral de socis i de garantia per a empreses d'economia social, el comprés entre l'1 de gener i el 31 de desembre de cada any, sense perjudici del que disposa l'article 12.1.3. Les sol·licituds per a obtenir subvencions per a assistència tècnica i per a la subvenció financera podran presentar-se fins al 30 de setembre de cada any. Les sol·licituds per a ajudes a la inversió de les empreses, en el cas de les subvencions per a suport a la inversió directa, així com les ajudes per a la inversió en actius fixos realitzades per cooperatives de treball associat i societats laborals, es presentaran fins al 31 de maig. Fins al 28 de febrer podran presentar-se les sol·licituds per a l'obtenció de les subvencions establides en el títol III d'aquesta ordre».
  
Article 5
  
L'article 4, apartat 4, de l'Ordre de 29 de desembre de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat:
  
«En el cas de sol·licitud de garantia per a operacions d'endeutament, el termini finalitzarà el 31 de desembre , sense perjudici de la sol·licitud posterior mitjançant la Societat de Garantia Recíproca de la Comunitat Valenciana».
  
Article 6
  
L'article 16.2.c) de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat:
  
«c) Garantia. Els avals s'instrumentaran mitjançant la Societat de Garantia Recíproca de la Comunitat Valenciana, en els termes establits pels convenis amb la Conselleria d'Economia, Hisenda i Ocupació per a aquest fi, i s'ajustaran al que disposa la Comunicació de la Comissió relativa a l'aplicació dels articles 87 i 88 del Tractat de la CE a les ajudes estatals en forma de garantia (2000/C 71/07, DOCE núm. 071)».
  
Article 7
  
Se suprimeix de l'article 16.2, apartat a.1, el següent text:
  
«Excepcionalment, en el cas de societats que porten menys d'un any de funcionament a la data de la sol·licitud de la subvenció, podran subvencionar-se també els interessos dels préstecs destinats a inversions en actiu circulant, sempre que les citades inversions no superen el 25% de la inversió en actius fixos».
  
Article 8
  
L'article 16.2.b.5 de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat com segueix:
  
«b.5. La subvenció directa serà incompatible amb la subvenció financera i amb qualsevol altra ajuda consistent en recepció de fons públics per l'empresa com a incentiu a la inversió directa, deixant fora de perill les que s'instrumenten com a subvenció d'interessos de préstecs a l'empara d'altres règims d'ajuda. En aquests casos es respectarà les intensitats màximes d'ajuda establides en el Mapa d'Ajudes de Finalitat Regional per al Període 2000-2006. Aquestes intensitats d'ajuda són per a projectes d'inversió, fins al 37% si la inversió es realitza a la província de València; fins a un 35% si la inversió es realitza a la província de Castelló, i fins a un 40% si es realitza a la província d'Alacant. Aquestos límits podran incrementar-se en 15 punts percentuals quan el beneficiari siga una PIME».
  
Article 9
  
S'afegeix un paràgraf a l'article 18.3 de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, que queda redactat.
  
«3. Garantia»
  
I s'afegeix al citat el següent paràgraf:
  
«En tot cas hi valdrà el que disposa la Comunicació de la Comissió relativa a l'aplicació dels articles 87 i 88 del Tractat de la CE a les ajudes estatals atorgades en forma de garantia (2000/C 71/07, DOCE núm. 71, d'11 de març de 2000)».
  
Article 10
  
Es modifica l'article 19.3 de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat com segueix:
  
«En el cas de garantia serà aplicable el disposat en l'article 5 de la present ordre i en els convenis subscrits al respecte amb la Societat de Garantia Recíproca de la Comunitat Valenciana».
  
Article 11
  
El capítol IV, títol II de l'Ordre de 29 de desembre, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de l'economia social, queda redactat com segueix:
  
«Ajudes per a la inversió en actius fixos realitzades per cooperatives de treball associat i societats laborals
  
Article 21. Objecte i beneficiaris
  
Es podran concedir subvencions destinades a finançar inversions en actius fixos a les cooperatives de treball associat i societats laborals que tinguen la consideració de PIME, segons el concepte establit per la Unió Europea, i que es constituïsquen per socis treballadors en els quals, en la data en què se sol·licita aquesta ajuda, concórrega alguna de les circumstàncies arreplegades en l'article 12.1.1 d'aquesta ordre.
  
Així mateix, podran ser beneficiàries aquelles cooperatives de treball associat i societats laborals que realitzen inversions en actius fixos nous per a la incorporació de noves tecnologies de la informació i les comunicacions, sempre que s'hagen constituït dins dels tres anys anteriors a la data de sol·licitud i pels socis a qui no se'ls haja concedit ajuda d'integració sociolaboral dins d'aquest període.
  
Article 22. Quantia de la subvenció i règim de les ajudes
  
L'import màxim de la subvenció que s'ha de concedir serà de 3.005,06 euros per soci treballador, i no podrà superar la quantia màxima prevista per a la subvenció directa.
  
En la resta de condicions i requisits, les subvencions regulades en aquest capítol se subjectaran al que disposa el capítol III d'aquest títol, respecte de les subvencions directes a la inversió, excepte quant als béns en què es materialitze, que podrà ser qualsevol que haja de conceptuar-se com a actiu fix nou.
  
Aquesta ajuda està subjecta al que preveu el Reglament CE 69/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat de CE a les ajudes de minimis (DOCE de 13 de febrer de 2001).
  
Article 23. Documentació
  
A més de l'assenyalada en l'article 4 d'aquesta ordre, l'entitat sol·licitant haurà de presentar la requerida per a la subvenció directa a la inversió i l'acreditativa de l'edat de tots els socis de l'entitat, tot acompanyant-hi còpia compulsada del document nacional d'identitat. També aportarà, en el supòsit d'inversió en actius fixos per a la incorporació de noves tecnologies de la informació i de les comunicacions, declaració responsable de no haver percebut subvenció per integració dels socis per què se sol·licita aquesta ajuda.
  
Article 24. Compatibilitat
  
L'ajuda establida en aquest capítol és incompatible amb la subvenció directa a la inversió establida en l'article 16 d'aquesta ordre».
  
Article 12
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 4 de desembre de 2001
  
El conseller d'Economia, Hisenda i Ocupació,


Còpia Permalink ELI